Hålogalandsvegen

Hålogalandsvegen er et pågående veiprosjekt i regi av Statens vegvesen. Det er det største veiprosjektet i Nord-Norge. Arbeidet foregår langs ,  og . Veiprosjektet berører kommunene Evenes, Lødingen og Sortland i Nordland og Kvæfjord, Harstad og Tjeldsund i Troms.E10/rv. 85 Tjeldsund–Gullesfjordbotn–Langvassbukt, Statens vegvesen, 3. januar 2023Adrian Dahl Johansen, Hege Kristin Hagen, Marius Eriksen Guttormsen: Første spadetak for Nord-Norges største veiprosjekt: – Et tidsskille for regionen, nrk.no, 2. august 2023 kl 20:54

Prosjektet er et såkalt offentlig-privat samarbeid (OPS).Det går mot OPS-kontrakt på E10, Statens vegvesen, 27. april 2023Offentlig Privat Samarbeid (OPS) i veiprosjekter, Statens vegvesen, besøkt 27. april 2023 Entreprenør i prosjektet er svenske Skanska AB,Nordland Forbinde trekker seg fra E10 Hålogalandsvegen, Statens vegvesen, 1. september 2022 kontrakten ble signert 21. juni 2023Landet gigantprosjektet i nord, Statens vegvesen, 21. juni 2023 og arbeidet startet 2. august 2023. Prosjektet skal etter planen være fullført høsten 2028.

Prosjektet har til hensikt å bedre framkommeligheten og redusere reisetiden mellom Sortland, Harstad og Evenes. Dagens vegstrekning utgjør 159 km med riksvei langs strekningene Europavei 10 mellom Snubba i Evenes i Nordland og Gullesfjordbotn i Kvæfjord i Troms, Riksvei 83 mellom Tjeldsund bru og Harstad i Troms, og Riksvei 85 mellom Sortland og Lødingen i Nordland. Veiprosjektet skal planlegges ved hjelp av «Statlig plan». Planleggingen av prosjektet startet våren 2014 og alle reguleringsplaner skal etter planen være vedtatt i løpet av desember 2016. 

Bakgrunnen for vegprosjektet er at dagens veg stedvis har svært lav standard, ikke tilfredsstiller dagens riksveistandarder, og er krevende for spesielt den store tungtrafikken, men også for sommertrafikken som skal til og fra Lofoten og Vesterålen. Spesielt strekningene Tjeldsund bru–Kanstadbotn og Gullesfjordbotn–Langvassbukt holder lav standard og er problematiske. I tillegg er det et stort politisk ønske å få bygget en tunnel under Tjeldsundet mellom Sandtorg og Fjelldal, ikke bare for å redusere avstanden, men mest for å avbøte på de problemer som Tjeldsundbrua skaper da den er hyppigt stengt på vinterstid grunnet vær- og vindforholdene i Tjeldsundet.

Europavei 10 planlegges primært med vegstandard S2 (ÅDT 0-4000, 80 km/t) men med S3 (ÅDT 0-4000, 90 km/t) hvor det er praktisk gjennomførbart. Riksvei 83 planlegges med vegstandard S4 (ÅDT 4000-6000, 80 km/t). Riksvei 85 planlegges med vegstandard S2 (ÅDT 0-4000, 80 km/t).

Vegprosjektet innebærer delvis oppgradering av eksisterende trasé og delvis bygging i ny trasé. Det planlegges totalt 10 tunneler med totallengde på 27 km hvorav en undersjøisk. De lengste tunnelene er:
Fiskefjordtunnelen fra Kanstadbotn til Fiskfjordbotn (9 680 meter)
Gullbergtunnelen fra Gausvik til Leikvika (kryss E10/83 i tunnelen) (ca. 4 km)
Norddalstunnelen fra Fiskfjordbotn til Kongsvik (ca. 3 km)

Tunnelen under Tjeldsundet er planlagt gjennomført til slutt etter at resten av vegprosjektet er gjennomført. 

 Kontrakt
 Utlysing 
Konkurransen om å få bygge og drifte E10 Hålogalandsvegen ble utlyst 17. mai 2021. Den 28. mai 2021 hadde mer enn 50 bedrifter fra inn- og utland fattet interessere i storkontrakten. Søknadsfristen for å delta i konkurransen om anbud gikk ut 1. september 2021.50 lukter på milliardkontrakt i Nord-Norge, vegvesen.no, 28. mai 2021

Reguleringsplan
Den 7. juli 2021 la Statens vegvesen  fram planforslag for Parsell 15, E10 Hålogalandsvegen til offentlig ettersyn.Reguleringsplan for E10 Hålogalandsvegen til offentlig ettersyn, vegvesen.no, 7. juli 2021

Med unntak av parsell 15 ble statlig reguleringsplan vedtatt 20. juli 2017. Parsell 15 ble tatt ut av planforslaget for å utarbeide en bedre løsning for innkjøringen til Harstad/Narvik lufthavn. Reguleringsplanen for parsell 15 omfattet 9,8 km, fra kommunegrensen mellom Evenes og Tjeldsund til Lakså i Evenes kommune. Søknadsfristen for reguleringsplanen var 1. september 2021.

 Tre interessenter 
Den 1. september 2021 hadde tre tilbydere meldt sin interesse:Tre leverandører videre i kampen om milliardprosjekt i nord, vegvesen.no, 15. oktober 2021

 Via Borealis. Ledes av ASTM S.p.a som har med seg Acciona Concesiones S.L, Acciona Construccion SA, Itinera S.p.a, Acciona WEP Holding inc., Rambøll Norge AS, Rambøll Finland Oy og Mesta AS.

 Nordland Forbinde. Ledes av Gülermak Sp. z o.o. som har med seg Aldesa Construcciones S.A., Intertoll Infrastructure Developments B. V., Tecnicas y Proyectos S.A. (TYPSA), AFRY Norway AS, Intertoll Europe Zrt, Intertoll Limited, Duna Intertoll Zrt, Mecsek Autopalya-uzemelteto Zrt, Intertoll Polska Sp. z o.o, Intertoll Construction Sp. z o.o, Gülermak Ağır Sanayi İnşaat ve Taahhüt A.Ş. og Intertoll Capital Partners B.V.

 Skanska Hålogalandsvegen. Ledes av Skanska Norge AS som har med seg Skanska Infrastructure Development AB, Multiconsult ASA, Aas Jakobsen AS, AJ Trondheim AS, ViaNova AS, Svevia Norge AS, Skanska AB, Skanska Hedmarksvegen Invest AB, Skanska Norge Konsernpensjonskasse og Skanska Trean Allmän Pensionsstiftelse.

 Fremdrift 
 Første spadetak
Første spadetak ble høytidelig markert i Fiskefjord onsdag 2. august 2023. Samferdselsminister Jon-Ivar Nygård tok plass bak spakene i gravemaskinen, og  gjennomførte det første offisielle spadetaket, med hjelp fra Skanska.Byggingen av Nord-Norges største samferdselsprosjekt er nå offisielt i gang, vegvesen.no, 2. august 2023

Flere holdt tale deriblant vegdirektør Ingrid Dahl Hovland, konsernsjef Stein Ivar Hellestad i Skanska Norge og ordfører Kari-Anne Opsal i Harstad kommune.

 Første tunnellsalve
Den 2. oktober 2023 ble første tunnelsalve på den nye veien sprengt. Det var Skanskas underentreprenør, Hæhre, som mandag ettermiddag skjøt første salve i Kanstadbotn i Lødingen kommune.Første tunnelsalve på Hålogalandsvegen, vegvesen.no, 3. oktober 2023

Den 1. mars 2024 var de første 1.000 meter med tunnell i Fiskejordtunnelen ferdigstilt, flere måneder før skjema. Totalt var 3.500 meter med tunnell drevet. Prosjektet var da i gang med fire av syv tunneller, deriblant Gullbergtunnelen og Brattfjelltunnelen.Har nådd viktig milepæl på Hålogalandveien – flere måneder før skjema, blv.no, Bladet Vesterålen, 6. mars 2024 kl 19:57

Den 19. desember 2024 var 15.000 meter med tunnell (av 27.000 meter) ferdigstilt.OPS Hålogalandsvegen med stor milepel, kommunikasjon.ntb.no, pressemelding, 19. desember 2024 kl 16:02:51

Referanser

 Eksterne lenker 
Vegvesen.no - E10/rv.83/rv.85 Hålogalandsvegen

Kategori:Regjeringen Støre
Kategori:Europavei 10
Kategori:Veier i Sortland
Kategori:Veier i Kvæfjord
Kategori:Veier i Lødingen
Kategori:Veier i Tjeldsund
Kategori:Veier i Harstad
Kategori:Veier i Evenes
Kategori:2023 i Norge